Diego Giovanni Ravelli

**Diego Giovanni Ravelli** (født 1965) er en italiensk prelat, seremonimester for pavens liturgiske feiringer og erkebiskop.
## Liv og virke
### Prest
Diego Giovanni Ravelli studerte filosofi og katolsk teologi ved presteseminaret i Como. Den 15. juni 1991, som medlem av det prestelige selskap *Sacerdoti di Gesù Crocifisso*', ble han presteviet for bispedømmet Como i katedralen i Como av biskopen av Como, Alessandro Maggiolini.

Den 25. september 1998 ble han inkardinert i presteskapet i bispedømmet Velletri-Segni. Samme år ble han medlem av Elemosineria apostolica (den apostoliske  almissetjeneste). I tillegg fikk han diplom i pedagogikk fra Det pavelige salesianske universitet i Roma i 2000.

### Pavelig seremonimester
Etter at Ravelli allerede en tid hadde vært assisterende seremonimester ved pavens liturgiske feiringer, utnevnte pave Benedikt XVI ham den 25. februar 2006 til en av de pavelige seremonimestre. I 2010 mottok han sin doktorgrad i liturgiske studier fra Det pavelige atheneum Sant’ Anselmo under Silvano Maggiani O.S.M. med en avhandling om *Høytiden for [[Peters stol]] i historien og i messeformelen for den pavelige basilika i Vatikanet*. 

Den 12. oktober 2013 utnevnte pave Frans ham også til leder for *Den apostoliske almissetjeneste*.  Ravelli var også kapellan ved et spiritualitetssenter og i en menighet i Roma. I 2018 tildelte hjembyen Lazzate ham *[[Pila d'oro]]*.

Den 11. oktober 2021 utnevnte pave Frans ham til seremonimester for pavens liturgiske feiringer og ansvarlig for *[[Capella Musica Pontificalis Sixtina]]*.

### Titulærerkebiskop, pavens seremonimester
Den 21. april 2023 utnevnte pave Frans ham også til titulærerkebiskop av *Recanati*. Kardinalstatssekretær Pietro Parolin ordinerte ham til biskop den 3. juni samme år i Peterskirken i nærvær av pave Frans. Medkonsekratorer var pave Frans, prefekten for Dikasteriet i nestekjærlighetens tjeneste, kardinal Konrad Krajewski, og Guido Marini, biskop av Tortona og Ravellis forgjenger som pavelig seremonimester.

Den 27. juni 2023 utnevnte paven ham i tillegg pavelig delegat for *[[Basilica di Sant’Antonio (Padova)|Basilica di Sant’Antonio]]* i Padova.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Alessandro Mattei (1744-1820) *1743
* Kardinal Pietro Francesco Galleffi (1770-1837) *1819
* Kardinal Giacomo Filippo Fransoni (1775-1846) *1822
* Kardinal Antonio Saverio De Luca (1805-1883 ) *1845
*Erkebiskop Gregor (Leonhard Andreas) von Scherr, O.S.B. (1804-1877) *1856
*Erkebiskop Friedrich Josef von Schreiber (1819-1890) *1875
*Erkebiskop Franz Joseph von Stein (1832-1909 ) *1879
*Erkebiskop Joseph von Schork (1829-1905) *1891
*Biskop Ferdinand von Schlör (1837-1924) *1898
*Erkebiskop Johann Jakob von Hauck (1861-1943) *1912
*Biskop Ludwig Sebastian (1862-1943) *1917
* Kardinal Joseph Wendel (1901-1960 ) *1941
*Erkebiskop Josef Schneider (1906-1998) *1955
*Biskop Josef Stangl (1907-1979) *1957
* Pave Benedikt XVI  (1927-) *1977 
* Kardinal Pietro Parolin  (1955-) *2009 
* Erkebiskop *Diego Giovanni Ravelli* (1965- ) *2023

## Referanser